སྨིན་དབུས་པོ།གཉེན་པོ་གཡུ་རྩེའི་རྩོམ་སྒྲིག་པ།ལོ་རབས་བརྒྱད་ཅུ་པའི་ནང་རྩོམ་སྒྲིག་དང་རྩོམ་འབྲིའི་ལམ་ཁ་ལ་ཞུགས་ནས་ལོ་ངོ་མང་དག་བྱ་བ་འདིའི་ཕྱོགས་ལ་འབད་པའི་གྲྭ་བཙུན་ཞིགཁོང་གིས་བཤད་རྒྱུ་གོང་རིམ་འདི་དག་རྒྱུད་ནས་བྱུང་ཡང་རྩོམ་རིན་ཞིག་ལེན་མ་མྱོང་ཡང་མ་འོངས་རྩོམ་རིག་གི་གནས་བབས་དང་རྩོམ་རིག་དཔལ་འབྱོར་གྱི་ལམ་ཁ་ལས་འགྲོ་ཕྱིར་དང་སྲོལ་ཞིག་ཆག་པའི་ཆེད་གླེང་ཕྱོགས་འདི་དང་ན་གཞོན་དག་ལ་ཐད་པ་དང་རྒྱབ་སྐྱོར་ཡོད་ཅེས་གསུང་།སྟགས་ཐོག་འཇིགས་པོའམ་སྒེའུ་ཁུང་།ན་གཞོན་གྱི་གྲལ་ནས་སྙན་དེབ་ཀྱི་གྲངས་ཅུང་མང་བའི་གྲྭ་གཞོན་སྙན་ངག་པ་ཞིགད་ཐེངས་འཆད་དོན་རྩོམ་པ་པོ་རང་ཉིད་ཀྱི་བརྩམས་ཆོས་ལ་བདག་དབང་དང་རྩོམ་རིན་རང་བཞིན་ཅན་ཏུ་གྱུར་ན་རྩོམ་རིག་ལ་ཡར་རྒྱས་དང་བརྩི་འཇོག་གི་རྣམ་པ་གསར་བ་ཞིག་ཆག་ཅེས་དང་བར་བར་ནས་བསམ་བློ་མི་འདྲའི་བར་ན་བསམ་ཚུར་འགའ་ཡང་བཤད་སོང་།གཡུ་མཚོ།ཀྲུང་དབྱངས་མི་རིགས་སློབ་གྲྭ་ཆེན་མོའི་ཞིབ་འཇུག་སློབ་མ།སློབ་ཆེན་དེའི་དུས་དེབ་དག་གི་རྩོམ་སྒྲིག་བྱེད་མྱོང་ཞིང་ལོ་གཅིག་ཙམ་ནས་དྲ་ཐོག་ཟིན་བྲིས་པ་དག་ལ་ཅུང་ཆ་རྒྱུས་ཡོད་པའི་ཟིན་བྲིས་པ་ཞིགཁོ་མོ་ཡིས་ད་རེབ་འཆད་རྒྱུ་བོད་ལ་ད་ལྟ་རྩོམ་རིན་ལེན་པའི་དུས་ཚོད་ལ་སླེབས་མེད་ཚུལ་དང་རྩོམ་སྒྲིག་པ་ལ་དཀའ་ངལ་ཡོང་ལུགས་སོགས་བཤད་ཅིང་རྩོམ་རིན་ལེན་རྒྱུ་ལ་ཁོ་མི་ཐད་ཅེས་བཤད་སོང་།ཤེས་རབ་ཡེ་ཤེས།སྐུལ་འདེད་རྩོམ་སྒྲིག་པ།ད་རེབ་ཀྱི་ཚོགས་མི་དག་ཡུན་ཏུ་འབྲེལ་འདྲིས་དགོས་ཚུལ་དང་མིག་མདུན་གཅིག་པའི་ཐོག་བྱ་བ་མཉམ་བསྒྲུབ་ཀྱི་རེ་བ་ཞིག་སྟོནསོང་།བསོད་དར།རྭ་རྒྱ་ཤེས་རིགས་སློབ་མའི་མཐར་ཕྱིན་སློབ་མ།རྩོམ་བདག་དབང་དེ་བརྗོད་བྱ་དང་བརྗོད་བྱིད་གཉིས་ཀྱི་ཐོག་ནས་གྲུབ་དགོས་ཚུལ་དང་རྩོམ་ཡིག་སྤྱི་ཚོགས་ན་ནུས་པ་མེད་ན་རྩོམ་རིག་གི་བདག་དབང་མེད་ཅེས་དང་།རྩོམ་རིག་གི་ཚད་མེད་ན་རྩོམ་སྒྲིག་པས་བསྒྱུར་བཅོས་བྱེད་ཀྱང་སྐྱོན་མེད་ཅེས་བཤད་སོང་།